Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
17 ธ.ค. 2558

SET ฟื้นตัวจำกัด รอผลการประมูล 4G…”ซื้อ” หุ้นอสังหาฯ แนวโน้มแข็งกว่าตลาด 
ดัชนี SET อยู่ที่ 1,306.89 จุด +7.77 จุด +0.60% ปริมาณซื้อขาย 21,412 ล้านบาท
แนวรับ : 1,300 / 1,295 จุด , แนวต้าน : 1,310 / 1,320 จุด
 
สรุปทิศทางและแนวโน้มตลาด
การประมูลคลื่น 900MHz ยืดเยื้อ และราคาน้ำมันที่ปรับลดลงกดดันกลุ่มสื่อสาร และพลังงาน: การประมูลคลื่น 900MHz ที่ยืดเยื้อ และการปรับลดลงของราคาน้ำมันดิบเมื่อคืนนี้ กดดันกลุ่มสื่อสารและพลังงานตั้งแต่เปิดตลาด ทำให้แม้ว่า Sentiment ตลาดหุ้นโลกจะฟื้นตัวหลัง Fed มีความชัดเจนในการขึ้นดอกเบี้ย แต่ทำให้การปรับสูงขึ้นของ SET เป็นไปอย่าง “จำกัด” อย่างไรก็ตามเราคาดว่าหลังมีความชัดเจนจากการประมูล 900MHz จะมี Momentum บวกเข้ามามากขึ้น
กลุ่มอสังหาฯ มีแนวโน้มแข็งแกร่งกว่าตลาด หลัง Presale เติบโตดี ดัชนีความเชื่อมั่นผู้บริโภคฟื้นตัว: เราคาดว่าหุ้นกลุ่มอสังหาฯ จะ Outperform ตลาดจาก
1) ความเชื่อมั่นผู้บริโภคเดือน พ.ย.เพิ่มขึ้นเป็นเดือนที่ 2 ติดต่อกัน จากความคาดหวังต่อมาตรการกระตุ้นเศรษฐกิจของรัฐบาล
2) อัตราดอกเบี้ยในประเทศอยู่ในระดับต่ำ ต่อไปจนถึงกลางปีหน้าเป็นอย่างน้อย
3) Presale เดือน พ.ย.ฟื้นตัว และด้วยมาตรการกระตุ้นภาคอสังหาฯ คาดว่ายอดขาย Presale จะดีต่อเนื่อง 
4) PE กลุ่มต่ำ 8.8x และให้ปันผลสูงกว่า 5% แนะนำ “ซื้อ” QH (ราคาต่ำกว่า NAV ที่ 2.40 บาท ขณะที่ปันผลสูงกว่า 6% และ PE ต่ำ 6.5x ในปี 2016) และ SPALI (ยอด Presale 11 เดือน ทำได้ดีกว่าที่คาดการณ์ไว้) PS (ได้ประโยชน์จากมาตรการกระตุ้นภาคอสังหาฯ มากที่สุด)
 
หุ้นที่น่าสนใจทางเทคนิค
SR “ซื้อ” ราคาหุ้นเริ่มมีสัญญาณกลับตัวยกฐานสูงขึ้น สร้างรูปแบบ Inverse Head &amp; Shoulder ด้วยปริมาณการซื้อขายเพิ่มสูงขึ้น สอดคล้องกับเครื่องมือ MACD พลิกกลับมาเป็นบวก หากทะลุผ่าน 4.00 บาทขึ้นไป มีแนวต้านต่อไปที่ 4.12 และ 4.20 บาท
BCH “ซื้อ” ราคาหุ้นดีดทะลุกรอบการพักตัว ทำจุดสูงสุดใหม่ได้พร้อมปริมาณการซื้อขายสนับสนุน สอดคล้องเครื่องมือชี้ทิศทาง DI+ ชี้ขึ้นสนับสนุนแนวโน้ม เป็นจังหวะซื้อเก็งกำไร มีแนวต้านแรกที่ 8.80 บาท ผ่านได้เป้าหมายถัดไปที่ 9.00 บาท